การสื่อสารอย่างไพเราะแบบคุณแม่บ้านบีนีท

หากหน้างานเป็นงานบิ๊กคลีน (งานหลังการก่อสร้างหรือต่อเติมที่มีคราบปูน สี กาว หรือสถานที่ที่ไม่ได้ทำความสะอาดมาเป็นเวลานาน ซึ่งอาจจำเป็นต้องใช้เครื่องมือขนาดใหญ่ เช่นเครื่องขัด เครื่องฉีดน้ำแรงดันสูง หรือน้ำยาขจัดคราบหนักคราบฝังแน่นโดยเฉพาะ)
คำแนะนำในการอธิบายกับคุณลูกค้า
คุณแม่บ้านต้องขออภัยคุณลูกค้าด้วยค่ะ คุณแม่บ้านสามารถให้บริการงานทำความสะอาดที่พักอาศัยทั่วไปด้วยชุดอุปกรณ์และน้ำยาทำความสะอาดพื้นฐาน ซึ่งไม่สามารถขจัดคราบหนักหรือคราบฝังแน่นสำหรับงานบิ๊กคลีน ที่เป็นงานหลังการก่อสร้างหรือต่อเติมที่มีคราบปูน สี กาว หรือสถานที่ที่ไม่ได้ทำความสะอาดมาเป็นเวลานาน ซึ่งบางจุดอาจจำเป็นต้องใช้เครื่องมือขนาดใหญ่ เช่น เครื่องขัด เครื่องฉีดน้ำแรงดันสูงหรือน้ำยาขจัดคราบหนักคราบฝังแน่นโดยเฉพาะ
คุณแม่บ้านขออนุญาตประสานงานไปยังแอดมินฝ่ายบริการเพื่อประสานงานอำนวยความสะดวกให้กับคุณลูกค้าค่ะ (และรบกวนให้คุณแม่บ้านติดต่อแจ้งแอดมินโดยเร็วนะคะ)

การขอคะแนนรีวิว
หลังจากทำงานเสร็จและส่งงานให้คุณลูกค้าแล้ว เมื่อคุณแม่บ้านกดเช็คเอาท์ จะมีลิ้งค์ส่งไปยังคุณลูกค้าเพื่อให้คะแนนรีวิวผลงานค่ะ
คำแนะนำในการขอคะแนนรีวิว
คุณแม่บ้านให้บริการเสร็จแล้ว หากคุณลูกค้าพอจะมีเวลาสะดวก กรุณากดคะแนนรีวิวผลงานและให้คำแนะนำติชมเพื่อเป็นกำลังใจให้คุณแม่บ้านด้วยนะคะ หากคุณลูกค้ากดให้คะแนนรีวิวครบ 5 ครั้ง จะได้รับสิทธิ์ส่วนลด 1 สิทธิ์ด้วยค่ะ